**Forslag til pressemelding**

*Send tilpasset pressemelding på e-post til din lokalavis. Det er fint å ringe for å følge opp etter et par dager dersom du ikke hører noe. Inviter gjerne redaksjonen på besøk til arrangementet! Trenger du illustrasjonsbilder? Ta kontakt med Naturvernforbundet på* klesbyttedagen@naturvernforbundet.no*.*

**Den store klesbyttedagen kommer til [stedsnavn]!**

**Bytt de gamle klesskattene du ikke lenger bruker – og få nye favoritter i retur samtidig som du sparer miljøet! Lørdag 22. april 2023 kommer Den store klesbyttedagen til [stedsnavn]!**

Mange av oss har alt for mye klær allerede. Samtidig ønsker vi oss nye klær. Lørdag 22. April arrangeres det klesbyttefest på [navn på lokale] klokken [tidspunkt], for deg som vil fornye klesskapet på en miljøvennlig måte.

– Vi vil gjøre det lettere å ta miljøvennlige valg i hverdagen. Klesbyttedagen er noe alle kan være med på, som gjør det mulig å fornye garderoben uten at det produseres mer klær, sier prosjektleder for Den store klesbyttedagen Janne Gillgren i Naturvernforbundet.

Vi nordmenn kjøper 60 prosent mer klær enn for 15 år siden, og bruker dem halvparten så lenge. Enkelte plagg brukes faktisk så lite som 7-8 ganger. Kostnadene for det høye klesforbruket vårt, betales av billig arbeidskraft og av planeten vår. For hvert eneste plagg som produseres krever ressurser fra naturen. Produksjonen av bare én t-skjorte, krever tusenvis av liter vann.

- Hvis vi bytter klær får vi fornyet garderoben samtidig som vi reduserer behovet for å kjøpe nye klær. Dermed minsker vi både ressursforbruket og forurensingen. Faktisk kommer så mye som åtte prosent av de globale klimagassutslippene fra tekstilproduksjon - det er mer enn alle utslipp fra fly- og båttransport til sammen, sier Gillgren.

Klesbyttekonseptet er enkelt: Finn frem opp til syv hele og fine plagg fra bakerst i klesskapet. For hvert plagg du har med deg får du en kupong du bruker til å bytte til deg et nytt plagg som du faktisk har lyst til å bruke. Innlevering av klær skjer [informasjon om leveringsordning].

– Klesbytting er et hyggelig og enkelt miljøtiltak, og et godt alternativ til shopping, sier [ditt/arrangørens navn].

Etter mange år med klesbyttedager, kliovis av byttede klær og økt oppmerksomhet rundt problematikken, ser vi at klesbytting har en reell betydning. I fjor ble det arrangert 230 klesbyttedager over hele landet. Her fikk rundt 96 000 plagg ny eier.

Hvis vi legger til grunn at alle hadde kjøpt nye plagg i stedet for å bytte, bidro klesbyttedagen i Norge 2022 til å spare over 62 tonn kjemikalier, 576 tonn CO2 og over 121 millioner liter vann.